text: [{"text_idx": "#000001", "text": "Ongland - Fleiri doyggja nu\u0301 enn undir farso\u0301ttini"}, {"text_idx": "#000002", "text": "Bretska bla\u00f0i\u00f0 The Telegraph skrivar i\u0301 vikuskiftinum og ty\u0301sdagin um kreppu vegna h\u00f8ga tali\u00f0 av andla\u0301tum, sum er h\u00e6gri nu\u0301, enn undir kovid i\u0301 2020 og 2021. Meginparturin av teimum sum doyggja nu\u0301, doyggja ikki av kovid."}, {"text_idx": "#000003", "text": "V\u00f8ksturin i\u0301 o\u0301v\u00e6nta\u00f0um andla\u0301tum s\u00e6r ikki u\u0301t til at slakka av. Bra\u0301\u00f0innleggingar vegna hjartatrupulleikar eru \u00f8ktar vi\u00f0 meira enn 25.000. Mynd: Shutterstock"}, {"text_idx": "#000004", "text": "Ovurdey\u00f0iligleikin i\u0301 Onglandi og Wales er i\u0301 l\u00f8tuni h\u00e6gri, enn ta\u0301 i\u00f0 farso\u0301ttin leika\u00f0i mest i\u0301, a\u0301rini 2020 og 2021, samb\u00e6rt bretska bla\u00f0num The Telegraph."}, {"text_idx": "#000005", "text": "I\u0301 oktober ma\u0301na\u00f0a hava ta\u00f0 veri\u00f0 i\u0301 mi\u00f0al 1.564 o\u0301v\u00e6nta\u00f0 eyka andla\u0301t um vikuna, samanbori\u00f0 vi\u00f0 eitt mi\u00f0al a\u0301 einans 315 i\u0301 2020 og 1.322 i\u0301 2021."}, {"text_idx": "#000006", "text": "Seinastu t\u00f8lini fra\u0301 bretsku hagstovuni, Office for National Statistics (ONS), vi\u0301stu, at i\u0301 vikuni, sum enda\u00f0i 21. oktober, vo\u0301ru 1.714 eyka andla\u0301t i\u0301 Onglandi og Wales, harav einans 469 vo\u0301ru vegna kovid - ta\u00f0 er 27% av samla\u00f0a talinum."}, {"text_idx": "#000007", "text": "Hetta er 16,8 prosent h\u00e6gri dey\u00f0ati\u0301ttleiki enn vanligt. Andla\u0301tini eru eisini fleiri enn fimm a\u0301ra mi\u00f0altali\u00f0 fyri oktober, a\u0301rini undan kovid, vi\u0301stu t\u00f8lini fyri 2015 til 2019."}, {"text_idx": "#000008", "text": "Ta\u0301 i\u00f0 Bretland l\u00e6sti ni\u00f0ur 23. mars 2020, var dagligi mi\u00f0al dey\u00f0ati\u0301ttleikin vegna kovid a\u0301lei\u00f0 213. Hetta hev\u00f0i vi\u00f0 s\u00e6r munandi ekka millum fo\u0301lk og myndugleikarnir settu strong avmarkandi tilt\u00f8k i\u0301 verk. Nu\u0301 doyggja munandi fleiri o\u0301v\u00e6nta\u00f0 um dagin, enn ta\u00f0 gj\u00f8rdu ta\u0301, harav meirilutin ikki er vegna kovid og eingin veit veruliga hvi\u0301."}, {"text_idx": "#000009", "text": "Og to\u0301 er at kalla t\u00f8gn fra\u0301 almennum myndugleikum og sto\u0301ru ti\u0301\u00f0indami\u00f0lunum (uttan The Telegraph)."}, {"text_idx": "#000010", "text": "Dr. John Campell leg\u00f0i eitt ny\u0301tt video u\u0301t mikudagin 2. november, har hann greinar st\u00f8\u00f0una sera v\u00e6l vi\u00f0 st\u00f8\u00f0i i\u0301 somu greinum, sum vit hava bru\u0301kt sum keldu her."}, {"text_idx": "#000011", "text": "Hagt\u00f8l fra\u0301 Office for National Statistics (ONS) vi\u0301sa, at hesar seinastu seks ma\u0301na\u00f0irnar hava veri\u00f0 fleiri o\u0301v\u00e6nta\u00f0 \u2018yvirskotsandla\u0301t\u2019 av \u00f8\u00f0rum ors\u00f8kun enn kovid, enn ta\u00f0 hava veri\u00f0 andla\u0301t \u2018av kovid\u2019 alt seinasta a\u0301ri\u00f0 ."}, {"text_idx": "#000012", "text": "T\u00f8lini vi\u0301sa, at 18.394 fo\u0301lk i\u0301 Onglandi og Wales eru dey\u00f0 \u2018av\u2019 kovid i\u0301 a\u0301r. Men bara si\u0301\u00f0ani mai hava veri\u00f0 23.195 eyka andla\u0301t, har h\u00f8vu\u00f0sors\u00f8kin var ein onnur enn kovid."}, {"text_idx": "#000013", "text": "Samb\u00e6rt The Telegraph er ors\u00f8kin helst o\u0301beinlei\u00f0is a\u0301virkan fra\u0301 farso\u0301ttini, sum saman vi\u00f0 langti\u0301\u00f0artrupulleikunum hja\u0301 heilsuverkinum NHS, er smelta\u00f0 saman til eina fulkomnan eitrandi kokkteyl."}, {"text_idx": "#000014", "text": "Amitava Banerjee, professari i\u0301 kliniskum da\u0301tuvi\u0301sindum og hei\u00f0urs ra\u0301\u00f0gevandi hjartal\u00e6kni vi\u00f0 Institute of Health Informatics, University College London, fullfi\u0301ggja\u00f0i fyri kortum si\u0301tt arbei\u00f0i, sum vi\u0301sir, hvussu innleggingar fyri hjartatrupulleikar bra\u0301dliga minka\u00f0u undir farso\u0301ttini."}, {"text_idx": "#000015", "text": "I\u0301 2020 vo\u0301ru 31.064 f\u00e6rri innleggingar av hjartasju\u0301klingum, 14.506 f\u00e6rri bra\u0301\u00f0innleggingar og 16.560 f\u00e6rri elektivar vi\u00f0ger\u00f0ir, samanbori\u00f0 vi\u00f0 2016 til 2019 i\u0301 Onglandi, Skotlandi og Wales."}, {"text_idx": "#000016", "text": "Elektivar innleggingar vo\u0301ru eisini f\u00e6rri i\u0301 2021, vi\u00f0 10.996 f\u00e6rri vi\u00f0ger\u00f0um, men ta\u00f0 r\u00e6\u00f0andi er at bra\u0301\u00f0innleggingarnar fyri hjartatrupulleikar vuksu vi\u00f0 25.878."}, {"text_idx": "#000017", "text": "Banerjee professari o\u0301ttast, at o\u0301beinlei\u00f0is a\u0301rinini fra\u0301 farso\u0301ttini fara at vera st\u00f8rri enn ska\u00f0in av kovid sja\u0301lvum, og at ta\u00f0 er avgerandi fyri framti\u0301\u00f0ar tilbu\u0301gvingar-\u00e6tlanir, at taka langti\u0301\u00f0ar u\u0301rslitini vi\u00f0."}, {"text_idx": "#000018", "text": "\u201cVi\u00f0ger\u00f0 og fyribyrging av undirliggjandi sju\u0301kum er ikki ein bo\u0301ltur, vit eiga at sparka undan okkum oman g\u00f8tuna,\u201d seg\u00f0i hann vi\u00f0 bla\u00f0i\u00f0."}, {"text_idx": "#000019", "text": "\u201cVit skuldu onganti\u0301\u00f0 havt eitt farso\u0301ttar-tilbu\u0301gvingartoymi, sum ikki umhugsa\u00f0i o\u0301beinlei\u00f0is a\u0301virkanina og langti\u0301\u00f0ara\u0301rinini. Vanliga hevur ta\u00f0 veri\u00f0 virologar og smittuserfr\u00f8\u00f0ingar, men vi\u00f0 eini alheimsfarso\u0301tt a\u0301 hesum stigi i\u0301 so no\u0301gvum londum, er ta\u00f0 ikki ho\u0301skandi.\u201d"}, {"text_idx": "#000020", "text": "O\u0301beinlei\u00f0is a\u0301rin elva til meira dey\u00f0sf\u00f8ll"}, {"text_idx": "#000021", "text": "\u201cVit mi\u00f0savna\u00f0u okkum um beinlei\u00f0is a\u0301rin av ovurdey\u00f0a vegna kovid men heilt si\u0301\u00f0ani byrjanina var ta\u00f0 sannli\u0301kt, at o\u0301beinlei\u00f0is a\u0301rinini fo\u0301ru at elva til fleiri andla\u0301t, meira sju\u0301ku og meira bu\u0301skaparliga a\u0301virkan, enn kovid sja\u0301lvt.\u201d"}, {"text_idx": "#000022", "text": "Eitt sum ger st\u00f8\u00f0una enn meira undarliga, er at dey\u00f0ati\u0301ttleikin a\u0301tti at falli\u00f0 aftan a\u0301 farso\u0301ttina, ti\u0301 so mong doy\u00f0u ti\u0301\u00f0liga, hetta er eitt fyribrigdi sum a\u0301 enskum kallast \u201charvesting\u201d, vit kunnu kalla ta\u00f0 \u201cheystan\u201d a\u0301 f\u00f8royskum. Men i\u0301sta\u00f0in si\u0301ggja vit \u00f8vuta gongd."}, {"text_idx": "#000023", "text": "Bretska stjo\u0301rnin hevur samb\u00e6rt The Telegraph gj\u00f8rt eina ha\u0301lvhjarta\u00f0a roynd at fa\u0301a grei\u00f0i a\u0301, hvat gongur fyri seg vi\u00f0 ovurdey\u00f0iligleikanum, og hevur bi\u00f0i\u00f0 um eina fra\u0301grei\u00f0ing fra\u0301 skrivstovuni fyri heilsubo\u0301t og o\u0301javna (Office for Health Improvement and Disparities (OEHD)."}, {"text_idx": "#000024", "text": "Fra\u0301grei\u00f0ingin vi\u0301sti ein o\u0301fr\u00e6ttakendan v\u00f8kstur i\u0301 andla\u0301tum millum fo\u0301lk, sum h\u00f8vdu hjartatrupulleikar og sukursju\u0301ku, harav mong kundu veri\u00f0 fyribyrgd."}, {"text_idx": "#000025", "text": "Ny\u0301ggjari kanningar hava vi\u0301st, at fo\u0301lk, i\u00f0 eru innl\u00f8gd vi\u00f0 kovid19 meira sannli\u0301kt fa\u0301a hjartatrupulleikar, serliga fyrsta ma\u0301na\u00f0in eftir u\u0301tskriving, og hetta kundi veri\u00f0 ein fra\u0301grei\u00f0ing upp a\u0301 ein part av yvirskotsandla\u0301tunum."}, {"text_idx": "#000026", "text": "Epidemiologurin, Veena Raleigh, sum er \u2018senior fellow\u2019 vi\u00f0 The King\u2019s Fund, kanna\u00f0i herfyri sannli\u0301ku orsakirnar fyri ovurdey\u00f0iligleikanum. Hon heldur, at hetta kann vera ein verulig ors\u00f8k, saman vi\u00f0 trupulleikunum hja\u0301 heilsuverkinum, NHS."}, {"text_idx": "#000027", "text": "Hon seg\u00f0i vi\u00f0 The Telegraph: \u201cA\u0301haldandi gongdin vi\u00f0 h\u00e6gri dey\u00f0st\u00f8lum enn v\u00e6nta\u00f0 i\u0301 Onglandi og Wales (samanbori\u00f0 vi\u00f0 undanfarin a\u0301r), sum hevur veri\u00f0 ty\u0301\u00f0ulig si\u0301\u00f0ani i\u0301 va\u0301r, elvir til stu\u0301ran.\u201d"}, {"text_idx": "#000028", "text": "\u201cFra\u0301 apri\u0301l til mi\u00f0an oktober hava vit havt n\u00e6rum 30.000 eyka andla\u0301t, harav ein tri\u00f0ingur er vegna kovid - ein a\u0301minning um at virusurin framvegis er li\u0301vsho\u0301ttandi.\u201d"}, {"text_idx": "#000029", "text": "Meginparturin av eyka andla\u0301tunum eru o\u0301skiljandi"}, {"text_idx": "#000030", "text": "\u201cMe\u00f0an eini 3.000 eyka andla\u0301t hendu undir ovurheitu summarti\u0301\u00f0ini, so hava vit onga fra\u0301grei\u00f0ing uppa\u0301 meginpartin av eykaandla\u0301tunum.\u201d"}, {"text_idx": "#000031", "text": "\u201cAndla\u0301t vegna hjartasju\u0301ku og sukursju\u0301ku eru serliga sto\u0301r i\u0301 tali; Kovid19 \u00f8kir um vandan fyri eftirfylgjandi hjartatrupulleikum, og kann sp\u00e6la ein leiklut i\u0301 \u00f8kta talinum av andla\u0301tum.\u201d"}, {"text_idx": "#000032", "text": "\u201cEitt ovbyrja\u00f0 heilsuverk (NHS), sum stri\u0301\u00f0ist vi\u00f0 eina sto\u0301ra eftirst\u00f8\u00f0u av vi\u00f0ger\u00f0um og o\u0301hoyrt try\u0301st a\u0301 bra\u0301\u00f0t\u00e6nasturnar, kann eisini vera ein vi\u00f0virkandi ta\u0301ttur.\u201d"}, {"text_idx": "#000033", "text": "Summir serfr\u00f8\u00f0ingar halda, at ov no\u0301gv uppmerksemi ver\u00f0ur givi\u00f0 beinlei\u00f0is a\u0301rinunum av Kovid, me\u00f0an ov li\u0301ti\u00f0 ver\u00f0ur ga\u0301a\u00f0 um vi\u0301\u00f0ari a\u0301virkanina."}, {"text_idx": "#000034", "text": "Banerjee professari sigur vi\u00f0 bla\u00f0i\u00f0, at serfr\u00f8\u00f0ingar skuldu funni\u00f0 saman og lagt si\u0301nar da\u0301tur um eyka andla\u0301t a\u0301 hv\u00f8r si\u0301num ser\u00f8ki saman."}, {"text_idx": "#000035", "text": "\u201cTa\u00f0 sum eg si\u0301ggi, er at fokus framvegis er a\u0301 beinlei\u00f0is a\u0301virkanina fra\u0301 kovid,\u201d seg\u00f0i hann vi\u00f0 bla\u00f0i\u00f0."}, {"text_idx": "#000036", "text": "\u201cEingin sum r\u00e6\u00f0ur i\u0301 heilsuverkinum (NHS), ella nakar av ny\u0301ggju heilsuma\u0301lara\u0301\u00f0harrunum, gretta or\u00f0 um hetta,\u201d seg\u00f0i professarin vi\u00f0 bla\u00f0i\u00f0."}, {"text_idx": "#000037", "text": "Ovur\u00f0dey\u00f0iligleiki ger seg ikki einans galdandi i\u0301 Sto\u0301ra Bretlandi, men i\u0301 fleiri londum i\u0301 Europa umframt Australia og USA. Vit skriva\u00f0u i\u0301 seinastu viku um st\u00f8\u00f0una i\u0301 Noregi:"}, {"text_idx": "#000038", "text": "Fleiri gerast sju\u0301k og doyggja - l\u00e6kni ro\u0301par varsko\u0301"}, {"text_idx": "#000039", "text": "I\u0301 tra\u0301\u00f0 vi\u00f0 ta\u00f0 skriva\u00f0u vit herfyri eisini um meth\u00f8gan pinkubarnadey\u00f0a i\u0301 Skotlandi:"}, {"text_idx": "#000041", "text": "Og 21. september skriva\u00f0u vit um ovurdey\u00f0iligleika i\u0301 ES og I\u0301slandi:"}, {"text_idx": "#000046", "text": "Hja\u0301lp okkum at fa\u0301a enn meira upply\u0301sandi tilfar u\u0301t. Stu\u00f0la okkum vi\u00f0 fastari flyting ella eingangs upph\u00e6dd a\u0301 konto nr 9865 1039800 - allur stu\u00f0ul ger sto\u0301ran mun fyri at vit kunnu halda a\u0301, vi\u0301\u00f0ka og vaksa um virksemi\u00f0."}, {"text_idx": "#000047", "text": "Vinarliga broyt ti\u0301nar kennifi\u0301la - og privatli\u0301vsstillingar fyri at si\u0301ggja hetta innihald Stillingar av farsporum"}, {"text_idx": "#000048", "text": "Mest lisi\u00f0 a\u0301 Hinvegin Heimskendi hjartal\u00e6knin Peter McCullough: mRNA koppsetingarnar elva til hjartasju\u0301kur - video vi\u00f0 f\u00f8royskum teksti Uttanlands \"Einki passar, sum vit hoyra\" - brot u\u0301r samr\u00f8\u00f0u millum Tucker Carlson og Douglas McGregor - vi\u00f0 f\u00f8 teksti Uttanlands KVO\u0308KING i\u0301 summarfri\u0301 Innanlands Her er ny\u0301ggjasta pra\u0301ti\u00f0 vi\u00f0 Eivind Jacobsen Innanlands B\u00e6\u00f0i lo\u0301\u00f0ur og royndir hermenn eru vi\u00f0 ganga undan hja\u0301 Ukraina Uttanlands Hvat siga \u201cni\u00f0url\u00e6singar-skj\u00f8lini\u201d okkum Uttanlands 12 ra\u0301\u00f0, hvussu tu\u0301 vi\u00f0 tolni kanst uppala viljasterka og li\u0301vliga barn ti\u0301tt Innanlands Sveisarar krevja fo\u0301lkaatkv\u00f8\u00f0u um at varveita rei\u00f0an pening Uttanlands Videos Heimskendi hjartal\u00e6knin Peter McCullough: mRNA koppsetingarnar elva til hjartasju\u0301kur - video vi\u00f0 f\u00f8royskum tekstiUttanlands \"Vit senda tu\u0301sundtals ungar ukrainarar beint av g\u00f8tuni i\u0301 kri\u0301ggj og i\u0301 dey\u00f0an\" - Jeff Sachs i\u0301 samr\u00f8\u00f0u vi\u00f0 Andrew Napolitano. Vi\u00f0 F\u00d8 tekstiUttanlands"}, {"text_idx": "#000049", "text": "Heimskendi hjartal\u00e6knin Peter McCullough: mRNA koppsetingarnar elva til hjartasju\u0301kur - video vi\u00f0 f\u00f8royskum teksti Uttanlands \"Einki passar, sum vit hoyra\" - brot u\u0301r samr\u00f8\u00f0u millum Tucker Carlson og Douglas McGregor - vi\u00f0 f\u00f8 teksti Uttanlands KVO\u0308KING i\u0301 summarfri\u0301 Innanlands Her er ny\u0301ggjasta pra\u0301ti\u00f0 vi\u00f0 Eivind Jacobsen Innanlands B\u00e6\u00f0i lo\u0301\u00f0ur og royndir hermenn eru vi\u00f0 ganga undan hja\u0301 Ukraina Uttanlands Hvat siga \u201cni\u00f0url\u00e6singar-skj\u00f8lini\u201d okkum Uttanlands 12 ra\u0301\u00f0, hvussu tu\u0301 vi\u00f0 tolni kanst uppala viljasterka og li\u0301vliga barn ti\u0301tt Innanlands Sveisarar krevja fo\u0301lkaatkv\u00f8\u00f0u um at varveita rei\u00f0an pening Uttanlands"}, {"text_idx": "#000050", "text": "Heimskendi hjartal\u00e6knin Peter McCullough: mRNA koppsetingarnar elva til hjartasju\u0301kur - video vi\u00f0 f\u00f8royskum teksti"}, {"text_idx": "#000051", "text": "\"Einki passar, sum vit hoyra\" - brot u\u0301r samr\u00f8\u00f0u millum Tucker Carlson og Douglas McGregor - vi\u00f0 f\u00f8 teksti"}, {"text_idx": "#000055", "text": "Sveisarar krevja fo\u0301lkaatkv\u00f8\u00f0u um at varveita rei\u00f0an pening"}, {"text_idx": "#000056", "text": "Heimskendi hjartal\u00e6knin Peter McCullough: mRNA koppsetingarnar elva til hjartasju\u0301kur - video vi\u00f0 f\u00f8royskum tekstiUttanlands \"Vit senda tu\u0301sundtals ungar ukrainarar beint av g\u00f8tuni i\u0301 kri\u0301ggj og i\u0301 dey\u00f0an\" - Jeff Sachs i\u0301 samr\u00f8\u00f0u vi\u00f0 Andrew Napolitano. Vi\u00f0 F\u00d8 tekstiUttanlands"}, {"text_idx": "#000057", "text": "\"Vit senda tu\u0301sundtals ungar ukrainarar beint av g\u00f8tuni i\u0301 kri\u0301ggj og i\u0301 dey\u00f0an\" - Jeff Sachs i\u0301 samr\u00f8\u00f0u vi\u00f0 Andrew Napolitano. Vi\u00f0 F\u00d8 teksti"}]